তোফাজ্জল হোসেন কামাল : সরকারদলীয় প্রভাবশালীদের নেতৃত্বে গড়ে ওঠা সিন্ডিকেটের কবলে পড়ে রাজধানী ঢাকার ১৬ টি অস্থায়ী কুরবানির পশুর হাট থেকে কোনবারই কাক্সিক্ষত অর্থ ( রাজস্ব ) আয় করতে পারেনি ঢাকার দুই সিটি কর্পোরেশন । বিগত বছরগুলোর মত এবারও সিন্ডিকেটমুক্ত করা যায়নি কুরবানির ঈদ কেন্দ্রিক গড়ে ওঠা অস্থায়ী পশুর হাটগুলোকে । উপরন্তু দুই সিটি কর্পোরেশনের সংশ্লিষ্ট বিভাগই সিন্ডিকেটের সাথে হাত মিলিয়ে আর্থিক ক্ষতির মুখে ফেলেছে দুটি সংস্থাকেই-এমন অভিযোগ অস্থায়ী হাটগুলো বসার শুরু থেকে শেষ অবধি ছিল । বিনিময়ে সংশ্লিষ্ট বিভাগের কর্মকর্তারা তিল পরিমাণ সুবিধা নিয়ে তাল পরিমাণ সুবিধা দিয়েছেন ইজারাদারদেরকে । এ কারণে এ বছর দুই সিটি কর্পোরেশন যে পরিমাণ রাজস্ব আয় করেছে অস্থায়ী পশুর হাটগুলো থেকে , তারচে নয়গুন বেশি আয় করেছেন ইজারাদাররা ।